KS Daily View 16 ก.ย. 2022
16 กันยายน 2565

KS Daily View 16.09.2022 > บาทอ่อนค่าสูงสุดในรอบ 16 ปี กลยุทธ์เน้นสะสมหุ้น Domestic Play SET วันนี้คาด 1616-1650 จุด หุ้นแนะนำ SCGP
ประเด็นที่เกิดขึ้นเมื่อวาน
ต่างประเทศ : ไม่มีปัจจัยอะไรใหม่หลักๆ คือ
1.) การรายงานตัวเลข Retail sales ของสหรัฐฯ เดือน ส.ค.อยู่ที่ +0.3%MoM ดีกว่าคาด
2.) ตลาดยังคงมีมุมมองต่อทิศทางอัตราดอกเบี้ยสหรัฐจะปรับขึ้นต่อสะท้อน Fed funds futures ในการประชุม 20-21 ก.ย.จะเห็นการขึ้น 100bps ด้วยโอกาส 20 ส่วนโอกาสการดอกเบี้ย 75bps.อยู่ที่ 80% หนุน US Bond Yields 2 ปี และ 10 ปีปรับขึ้นต่อเนื่องติดต่อเป็นวันที่ 3  ล่าสุดอยู่ที่ 3.86% และ 3.44% ตามลำดับ KS ประเมินกลุ่มที่ได้ประโยชน์จาก Bond yield ขึ้น (กลุ่มธนาคารใหญ่ และประกันชีวิต)   ส่วนตลาดหุ้นสหรัฐกลับมาพักฐานดัชนี Dow Jones -0.56%DoD, ดัชนี S&P500 -1.13%DoD, ดัชนี Nasdaq -1.43%DoD โดย Sector ในดัชนี S&P500 ปรับฐานลงแรง คือ Energy -2.54%(ปรับลงตามราคาน้ำมันดิบ(BRENT) 3.5%DoD  ปิดที่ 90.84 ดอลลาร์/บาร์เรล จาก Dollar ที่แข็งค่า, WorldBank ออกมาเศรษฐกิจโลกกำลังเข้าใกล้ภาวะถดถอย, IEA รายงานคาด Demand น้ำมันจะลดลงใน 4Q65) กลุ่ม Utilities -2.53%, IT -2.3% ส่วนกลุ่มที่ Outperform และปรับขึ้นคือ กลุ่ม Health care 0.55%, กลุ่ม Financials 0.31%
ในประเทศ: SET Index เมื่อวานกลับมาพักฐานอีกครั้งปรับลง 0.83% ปิดที่ 1642.1 จุด โดย Sector ที่กดดัชนีหลักๆ คือกลุ่มอิเล็กทรอนิกส์ DELTA  พลังงาน GULF,GPSC , กลุ่มธนาคาร ปรับลงเกือบทุกธนาคารยกเว้น TISCO ส่วน Sector ที่หนุนดัชนีหลักๆ คือ กลุ่มสื่อ อาทิ VGI  โดยนักลงทุนกลุ่มที่ขายสุทธิเมื่อวานหลักๆ คือ ต่างชาติขาย 4.45 พันล้านบาท
ประเด็นที่ต้องติดตาม
ต่างประเทศ :  Key สำคัญที่ตลาดให้น้ำหนัก คือ การประชุม Fed สัปดาห์หน้าวันที่  20-21 ก.ย. จะขึ้นดอกเบี้ย 75bps?  KS ให้น้ำหนัก Dotplot ทิศทางอัตราดอกเบี้ยของสหรัฐในปีนี้และปีหน้าจะเป็นอย่างไร หลังจากสัปดาห์นี้ตัวเลขเศรษฐกิจสหรัฐที่ออกมาทั้งเงินเฟ้อ CPI, PPI สะท้อนว่าผ่านจุด Peak ไปแล้ว แต่ยังสูงกว่าที่ตลาดคาด ทำให้ตลาดยังผันผวน
ส่วนในประเทศ : ติดตามค่าเงินบาทอ่อนค่าแรงแตะ 36.9 บาทต่อดอลลาร์ สูงสุดในรอบ 16 ปี KS ประเมินเป็น Sentiment บวกต่อหุ้นในกลุ่มส่งออก อาทิ ส่งออกอาหาร อิเล็กทรอนิกส์   แต่จะกระทบต่อผู้นำเข้า และบริษัทที่มีหนี้ USD ในสัดส่วนที่สูง  ประเมินแนวต้านสำคัญเงินอยู่ที่ 37+- บาท  ระยะสั้นเงินบาทที่อ่อนค่าเป็นผลจาก  การแข็งค่าของ Dollar index  (ค่าเงินสกุลหลักๆที่มีแนวโน้มอ่อนค่า (ยูโร เยน และ ปอนด์)  โดย KBANK ประเมินเงินบาทจะกลับมาแข็งปลายปี บริเวณ 35.5 บาท โดยปัจจัยหนุนมาจาก
1.) แนวโน้ม นทท. เพิ่มขึ้น ต่อเนื่องในช่วงไตรมาส 4 หนุนดุลบริการ
2.) เศรษฐกิจไทยที่ฟื้นตัว
3.) เงินเฟ้อไทยผ่านจุดสูงสุดไปแล้ว
4.) เงินสำรองระหว่างประเทศ ฯลฯ
กลยุทธ์การลงทุน :
KS ประเมินวันนี้ตลาดหุ้นไทยจะพักฐานลงเนื่องจาก ประเมินแนวรับสำคัญ  1616 จุด คาดตลาดหุ้นไทยยังแข็งแกร่งกว่าในภูมิภาคอื่นๆ  ยังคงคำแนะนำเดิมคือ
1.) Sentiment ลบจากตลาดหุ้นต่างประเทศที่ปรับลง
2.) ราคาน้ำมันที่ปรับลงกดดันหุ้นกลุ่มพลังงาน  PTT, PTTEP
3.) เงินบาทที่อ่อนค่าแรงอาจะทำให้แนวโน้ม  Flow ไหลออกช่วงสั้น
โดยรวมคำแนะนำ สลับการถือครองหุ้นที่ต่างชาติถือในสัดส่วนที่สูง อาทิ (กลุ่มโรงพยาบาล อิเล็กทรอนิกส์ พลังงาน และอสังหาริมทรัพย์)    มายังหุ้นกลุ่ม laggard  อาทิ  กลุ่มรับเหมา  อาทิ CK,  สื่อ อาทิ  PLANB  กลุ่มพาณิชย์ CPALL  กลุ่มการเงิน SAWAD, SAK บรรจุภัณฑ์ SCGP  ธนาคาร อาทิ SCB) โดยนักลงทุนต่างชาติถือครองน้อย และเป็นผู้ได้ประโยชน์หลักจากการเปิดเศรษฐกิจ การท่องเที่ยวที่ฟื้น  รายได้ภาคเกษตรที่ดีขึ้น FDI และมาตรการกระตุ้นเศรษฐกิจของรัฐบาล
ประเมินตลาดหุ้นไทยวันนี้คาด 1616 -1650 จุด หุ้นแนะนำ SCGP
Top pick :
SCGP(ราคาทางพื้นฐาน 57.0 บาท) เราชอบ SCGP แนะนำเหมาะสำหรับนักลงทุน 1 ปี
1.) มองกำไร 2H65 ดีกว่า1H65   หลังจากที่ราคาถ่านหิน ค่าระวางเรือปรับลดลงราว 40%นับจากจุดสูงสุด ทำให้ต้นทุน RCP ที่นำเข้าลดลงปรับตัวลง และทำให้ spread ดีขึ้น โดยคาดว่าจะเห็น Improvement หลักๆ ใน Q4
2.) Sentiment บวกจากจีนประกาศยกเลิกมาตรการ Lockdown เมืองเฉิงตู บวกต่อ SCGP
3.) ราคาหุ้นปัจจุบันปรับฐานลงมาราว % จากจุดสูงสุดของปี สะท้อนข่าวร้ายไปมากแล้ว โดย 12M FWDPER อยู่ราว 26 เท่า หรือราว 0.5SD และ 12M FWD PBV (x)อยู่ราว 2.2 เท่า หรือราว -0.5SD
รายงานตัวเลขเศรษฐกิจ
วันศุกร์ ติดตามตัวเลขผลผลิตภาคอุตสาหกรรมของจีนเดือน ส.ค. คาด +4% YoY ตัวเลข Fixed Asset Investment ของจีนใน 8M22 คาด +5.6% YoY ตัวเลข Retail sales ของจีนเดือน ส.ค. คาด +4% YoY ตัวเลข Retail sales ของอังกฤษ เดือน ส.ค. คาด -0.6% MoM และ -4.2% YoY ตัวเลข Michigan Consumer Sentiment index ของสหรัฐฯ เดือน ก.ย. คาด 60 จุด (+3.1% MoM) และตัวเลข Michigan 5Y inflation expectation คาด 2.9%
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #KSecurities #ลงทุน #Investment #KSTODAY